
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ

	2023-жылдын «11» июлу
	         № 93
	Москва шаары



Евразия экономикалык бирлигинин Тышкы экономикалык ишмердигинин бирдиктүү товардык номенклатурасына ылайык суюктуктун аба муздаткычын (же суюктукту аба аркылуу муздаткыч) классификациялоо жөнүндө

    
Евразия экономикалык бирлигинин Бажы кодексинин 22-беренесинин 1-пунктунун биринчи абзацына ылайык Евразия экономикалык комиссиясынын Коллегиясы чечти:
1. Түтүктүү жылуулук алмаштыргыч жана желдеткич жайгашкан корпустан турган, желдеткич (желдеткичтер) аркылуу үйлөтүлгөн айлана-чөйрөнүн абасын жылуулук алмаштыргыч аркылуу өткөрүп, жылуулук алмаштыргычтагы суюктукту муздатууга арналган жана өнөр жайда технологиялык жабдууларды муздатуу үчүн, ошондой эле желдетүү жана кондиционерлөө системаларында колдонулуучу суюктуктун аба муздаткычы (драйкулер) Тышкы экономикалык ишмердиктин товардык номенклатурасын чечмелөөнүн негизги эрежелерине ылайык 1 жана 6 Евразия экономикалык бирлигинин Тышкы экономикалык ишмердигинин бирдиктүү товардык номенклатурасынын 8419 89 субпозициясында классификацияланат.
2. Бул чечим расмий жарыяланган күндөн тартып 30 календардык күн өткөндөн кийин күчүнө кирет.

